**OVOGODIŠNJA SVEČANA DODJELA RJEŠENJA O NAPREDOVANJU**

**Svečanu dodjelu rješenja o napredovanju / ponovnom izboru u zvanje savjetnik i mentor,** održanu dana 19. prosinca 2014. godine u Zagrebu, u hotelu Antunović s početkom u 12 h, organizirala je Agencija za strukovno obrazovanje i obrazovanje odraslih. Više od stotinu sudionika u RH i njihovih gostiju svojim prisustvovanjem uveličalo je ovu svečanost, željno iščekujući potvrdu njihovog izvrsnog i vrlo uspješnog rada u obliku rješenja o napredovanju i ponovnom izboru.

**Tehnička škola Ruđera Boškovića u Vinkovcima, uz prisutnost našeg ravnatelja Mate Vukušića, prof., sudjelovala je ove kalendarske godine s pet sudionika u odabiru napredovanja :**

* **Marijan Balaž, savjetnik**
* **Benjamin Dobutović, mentor**
* **Lidija Kordić, mentor**
* **Andreja Pokas, mentor**
* **Nelica Tomić, savjetnik.**

*Kažu da „ Napredovati može samo onaj koji neprestano provjerava i preispituje svoje stavove i ideje.“* Napredovati može samo onaj čiji je um otvoren za sve promjene, osobito one koje mu idu u prilog.

Himnom u izvedbi Josipa Paulića, prof. uz pratnju Sanje Hrelec, prof. glazbene kulture započeo je svečani program, a nastavio se toplom uvodnom riječju voditeljice programa Blaženke Leib.

Pozdravnim, poticajnim govorom ravnatelja Agencije za strukovno obrazovanje i obrazovanje odraslih, gospodinom Ivanom Šutalo te pomoćnicom ministra znanosti, obrazovanja i sporta, gospođom Sabinom Glasovac uveličali su ovu svečanost. U njihovim govorima obraćanja svim prisutnim nastavnicima naglasili su osjećaj značaja njihove izvrsnosti i uspješnosti u odnosu na prosječne nastavnike, osvrnuvši se na uloženi trud, rad i vrijeme posvećeno učenicima.

**Krilatica „ *Najviša stabla rastu iz najsnažnijih korijena. Naša je misija obrazovanje učiniti najsnažnijim korijenom osobnog rasta i uspjeha“*,** učinila je ovu svečanost cjelovitom s puno pozitivnog emocionalnog naboja.

Uz kratki predah i glazbenu točku Josipa Paulića i Sanje Hrelec koji su nam izveli odabrane prigodne božićne tonove , svim prisutnim sudionicima dodijeljeno je rješenje o napredovanju i ponovnom izboru u zvanje savjetnika i mentora, a nakon toga je uslijedilo fotografiranje sudionika s uvaženim ravnateljem Agencije i predstavnicom Ministarstva.

Završivši službeni program uslijedilo je ugodno , višesatno druženje sudionika uz kavu i zakusku, gdje su se prisutni u neformalnom druženju mogli bolje upoznati i zbližiti.

 Andreja Pokas